ज्यूरी कॉलेज बचाओ संघर्ष समिति के अध्यक्ष अशोक नेगी ने बताया कि ज्यूरी, बधाल, कूट, क्याओ, जघोरी, लबाना सदाना और सराहन आदि पंचायत में प्रस्ताव भी पारित किया गया। उन्होंने कहा कि कॉलेज बंद होने से लोगों में भारी रोष है और माग की जा रही है कि महाविद्यालय दोबारा बहाल किया जाए। कॉलेज बंद होने से सबसे बड़ा नुकसान 15-20 के छात्रों को उठाना पड़ेगा, क्योंकि उन्हे रामपुर में उच्च शिक्षा ग्रहण करने जाना पड़ता है और कुछ तो मजबूरी में रामपुर ही किराये के कमरे लेकर शिक्षा ग्रहण करते है। ऐसे में यदि ज्यूरी में महाविद्यालय रहता है तो छात्रों और उनके अभिभावकों पर आर्थिक बोझ नहीं पड़ेगा। समिति ने प्रदेश सरकार से माग की है कि ज्यूरी कॉलेज बहाल किया जाए।